29. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. 52487/6634 της 22 Απρ./24 Ιουν.  1972 (ΦΕΚ Β΄452) Περί καθορισμού ημερομισθίου, αμοιβής κλπ. προσλαμβανομένου προσωπικού υπό των Λιμενικών Ταμείων. Έχοντες υπ’ όψει τας διατάξεις: 1)Του Ν.Δ.176/1969 «περί καταβολής αμοιβών εις τους μετέχοντας Συμβουλίων και Επιτροπών». 2)Του Ν.Δ.1113/72 «περί καταρτίσεως οργανισμών των Λιμενικών Ταμείων και περί προσλήψεως υπ’ αυτών προσωπικού ιδιωτικού δικαίου», αποφασίζομεν: Καθορίζομεν: α)Την καταβλητέαν κατά συνεδρίασιν αποζημίωσιν των μετεχόντων εις τας συνεδριάσεις της Λιμενικής Επιτροπής Γραμματέων απάντων των Λιμενικών Ταμείων και Προϊσταμένου των Διοικητικών Υπηρεσιών των εις το άρθρ. 2 του Ν.Δ.1113/72 περιοριστικώς αναφερομένων Λιμενικών Ταμείων ίσην προς την προβλεπομένην υπό της υπ’ αριθ. 73630/7399/10-5-69 κοινής αποφάσεως ημών και του Υπουργού τ. Εμπορικής Ναυτιλίας, β)τον μηνιαίον μισθόν των υπό των Λιμενικών Ταμείων προσλαμβανομένων υπαλλήλων επί σχέσει εργασίας ιδιωτικού δικαίου δι’ ωρισμένον χρόνον, προς διεξαγωγήν της υπηρεσίας αυτών, ίσον προς τον εκάστοτε καθοριζόμενον βασικόν μηνιαίον μισθόν του επί 10ω βαθμώ τακτικού δημοσίου υπαλλήλου και γ)το ημερομίσθιον των υπό των Λιμενικών Ταμείων προσλαμβανομένων ΚαθαριστώνΚηπουρών επί σχέσει εργασίας ιδιωτικού δικαίου, δι’ ωρισμένον χρόνον, ίσον προς το εκάστοτε προβλεπόμενον υπό των εν ισχύϊ συλλογικών συμβάσεων εργασίας, ημερομίσθιον ανειδικεύτου εργάτου. 